News Update: จีนถูกหั่นเป้า GDP อีกแล้ว Goldman Sachs ลดเหลือ 3% Nomura หั่นเหลือ 2.8% เหตุดีมานด์อ่อนแอ-โควิด-วิกฤติพลังงาน - FINNOMENA
Goldman Sachs และ Nomura ปรับลดคาดการณ์การเติบโตเศรษฐกิจจีน เหตุดีมานด์อ่อนแอลง รวมถึงความไม่แน่นอนจากนโยบายโควิดเป็นศูนย์และวิกฤติด้านพลังงาน
19 ส.ค. 2565

Goldman Sachs และ Nomura ปรับลดคาดการณ์การเติบโตเศรษฐกิจจีน เหตุดีมานด์อ่อนแอลง รวมถึงความไม่แน่นอนจากนโยบายโควิดเป็นศูนย์และวิกฤติด้านพลังงาน
Goldman Sachs หั่นคาดการณ์ GDP จีนทั้งปี 2022 เหลือ 3.0% จาก 3.3% ขณะที่ Nomura ปรับประมาณการลงเหลือ 2.8% จาก 3.3%
การปรับประมาณการตอกย้ำมุมมองลบอย่างต่อเนื่องในเศรษฐกิจจีนของกลุ่มสถาบัน โดยในเดือน ก.ค. ทางการจีนออกมายอมรอบว่าอาจพลาดเป้าหมายการเติบโตประมาณ 5.5% ที่ตั้งไว้
ทั้ง Goldman Sachs และ Nomura ตั้งข้อสังเกตเช่นเดียวกันในยอดผู้ติดเชื้อโควิด-19 ที่เพิ่มขึ้นทั่วประเทศ รวมถึงการลงทุนด้านอสังหาริมทรัพย์ที่หดตัวในเดือนก.ค. ที่ส่งผลให้การลงทุนลดลง
Goldman Sachs ระบุถึง ข้อมูลเศรษฐกิจล่าสุดในเดือน ก.ค. และข้อจำกัดด้านพลังงานในระยะสั้นจากฤดูร้อนที่ร้อนและแห้งผิดปกติ ตอนนี้จีนกำลังประสบกับอากาศร้อนครั้งใหญ่ในรอบหลายทศวรรษ ส่งผลต่อแหล่งจ่ายไฟฟ้าและนำไปสู่การลดการผลิตในบางส่วนของประเทศ
Nomura คาดการณ์ว่า รัฐบลจีนจะยืนหยัดใช้นโยบายโควิดเป็นศูนย์ไปจนถึง มี.ค. 2023 ซึ่งนี่จะเป็นแรงฉุดหลักในภาคอสังหาริมทรัพย์
อีกเหตุผลที่ทำให้สถาบันหั่น GDP ลงคือ การที่แบงก์ชาติจีนปรับลดอัตราดอกเบี้ยอย่างไม่คาดคิด 2 ครั้งในวันจันทร์ที่ผ่านมา (15 ส.ค.)
Nomura มองว่า ความเสี่ยงที่แท้จริงคือการสนับสนุนนโยบายของรัฐบาลจีนที่น้อยเกินไป สายเกินไป และไม่มีประสิทธิภาพเกินไป ขณะที่ Goldman Sachs มองว่า การผ่อนคลายเชิงรุกมากขึ้น จะทำให้ผู้กำหนดนโยบายเผชิญกับทั้งข้อจำกัดทางเศรษฐกิจและการเมือง
อ้างอิง:
https://www.cnbc.com/2022/08/18/goldman-sachs-and-nomura-both-cut-chinas-gdp-outlook-again.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
GDP
Goldman Sachs
News Update
Nomura
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA